stanford-oval/wikipedia huggingface dataset:
Aston Kalmari
Historia > Kaksi EP:tä - Sininen huone ja Aikuisten altaaseen (2021–2022)

Marraskuussa Aston Kalmari vieraili kouvolalaisessa Deep Noise Studiosissa äänittämässä seuraavan julkaisunsa, joka oli viisi uutta kappaletta sisältävä Sininen huone -EP. Julkaisu käsittelee bändin mukaan ihmismielen solmukohtia kuten masennusta, tunteista puhumisen vaikeutta ja hyväksymisen hakemista muista.
EP-julkaisun nimikkokappale valittiin Mielitekoja rahapeliriippuvuus -podcastin tunnuskappaleeksi. Bändi soitti alkuvuodesta 2021 "Sininen huone" -singlen julkaisun kunniaksi livestream-keikan imatralaisesta Osmo’s Cosmos Barista. Vuoden toinen livestream-keikka soitettiin tamperelaisten opiskelijoiden järjestämässä Rakkauden Wappuradio Live! -tapahtumassa 18. huhtikuuta.
Parisuhdeväkivaltaa käsittelevällä "Täältä lentää lautanen" -singlejulkaisulla esiintyy bändin lisäksi The Voice of Finlandin kymmenennellä tuotantokaudella Maija Vilkkumaan valmennettavana kilpaillut finalisti Ira Mikkonen.
Saman vuoden lokakuussa Aston Kalmari suuntasi jälleen Deep Noise Studiosille äänittämään Aikuisten altaaseen -EP-julkaisuaan.
Yhtyeen ensimmäinen musiikkivideo "Älä rakastu minuun" ilmestyi 21. tamlikuuta 2022. Videon kappale oli ensimmäinen single Aikuisten altaaseen -EP:ltä. Yhtye kuvasi musiikkivideon Kulttuuritila Nuijamiehen tiloissa ja ohjauksesta vastasi bändin basisti Ville Vuorio. Musiikkivideo julkaistiin ennakkoon Soundin verkkosivuilla.
Vuoden 2022 alussa Aston Kalmari vieraili Lappeenrannassa sijaitsevalla Anssi Kipon Astia-studiolla tutustumassa täysin analogiseen kelanauha-äänityssessioon. Yhtye taltioi uuden EP:nsä kokonaisuudessaan analogista äänitystekniikkaa hyödyntäen. Livetallenteet näistä sessioista yhtye julkaisi Youtube-kanavallaan 2022 toukokuun lopussa.
Aikuisten altaaseen -EP:n toinen single "Hellyyden haulikko" julkaistiin suoratoistopalveluissa maaliskuun 3. päivä. Kyseisen kappaleen promovideona julkaistiin jälleen ennakkoon musiikkilehti Soundin verkkosivuilla. Myös muut kappaleet ("Jos katse vois tappaa" ja "Kohti reunaa") julkaistiin singleinä kevään 2022 aikana. EP:n nimikkokappale "Aikuisten altaaseen" oli mukana Biisonimafian MC Helper beKINGs -elokuvan soundtrackillä.
Aston Kalmari voitti radiokanava SuomiRockin toukokuussa 2022 järjestämän kilpailun Kellareista kuuluisuuteen.
Historia > Levytyssopimus ja uusi albumi (2023–)

Maaliskuussa 2023 uutisoitiin, että yhtye on solminut keikkamyynti- ja levytyssopimuksen helsinkiläisen Central Line Entertainmentin kanssa. Samassa yhteydessä haastattelun antanut Aleksi Arola ilmoitti yhtyeen säveltäneen uutta musiikkia ja valmistelevan seuraavaa studioalbumia, joka äänitettäisiin kevään aikana.
Ensimmäinen singlebiisi 2024 ilmestyvältä albumilta oli "Kauniimpi ilman sua". Yhtye julkaisi singlen syyskuussa 2023 ja samassa yhteydessä julkaistiin musiikkivideo, joka oli jälleen kuvattu Kulttuuritila Nuijamiehessä. Musiikkivideon ohjauksesta vastasi jälleen Ville Vuorio.
Seuraava single oli 24. marraskuuta 2023 ilmestynyt "Joo joo, tiedän kyllä".
Diskografia > Studioalbumit

Ajatusten ampiaispesä (2020)
Ajatusten altaaseen (akustinen versio) (2023)
Mammanpojat (2024)
Diskografia > EP:t

Sininen huone (2021)
Aikuisten altaaseen (2022)
Diskografia > Singlet

Äiti oli taas oikeassa (2020)
Filminauha (2020)
Sininen huone (2021)
Vähän outoo mut okei (2021)
Täältä lentää lautanen (2021)
Elämäni aasina (2021)
Älä rakastu minuun (2022)
Hellyyden haulikko (2022)
Jos katse vois tappaa (2022)
Kohti reunaa (ääni hiljaisille) (2022)
Elämäni aasina (akustinen versio feat. Martta) (2022)
Kauniimpi ilman sua (2023)
Joo joo, tiedän kyllä (2023)
Pihlajakadulla (2024)
Aston Kalmari eli Samu Pellikka (vas.), Markus Tuhkalainen (takana), Aleksi Arola ja Ville Vuorio kuvattuna Kulttuuritila Nuijamiehessä joulukuussa 2021.
Aston Kalmari kuvattuna Lappeenrannassa vuonna 2023: Markus Tuhkalainen (vas.), Samu Pellikka, Aleksi Arola ja Ville Vuorio
Borovoi (Komi)

Borovoi (ven. Борово́й) on kaupunkimainen taajama Komin tasavallan Uhtan kaupunkipiirikunnassa Venäjällä. Se sijaitsee Kotlasin ja Vorkutan välisen rautatien varrella 62 kilometriä Uhtasta lounaaseen. Asukkaita on 1 800 henkeä (vuonna 2009).
Paikkakunta on syntynyt 1950-luvulla. Vuonna 1975 se sai kaupunkimaisen taajaman statuksen.
Bulgarian europarlamenttivaalit 2014

Bulgarian europarlamenttivaalit 2014 järjestettiin 25. toukokuuta 2014, ja ne olivat osa vuoden 2014 europarlamenttivaaleja koko unionin alueella. Vaaleissa valittiin 17 europarlamentaarikkoa kaudeksi 2014–2019.
Boris Maiorov

| Boris Maiorov |
| --- | --- |
 Presidentti Putin myönsi Maioroville (kuvassa vasemmalla) kunniamerkin ansioista isänmaan hyväksi vuonna 2001.
Henkilötiedot
Syntynyt: 11. helmikuuta 1938 (ikä 86) Moskova, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  vasen laitahyökkääjä
Maila:  right
Pituus:  176 cm
Paino:  69 kg
Pelaajaura
Pääsarjaura:  1955–1970
Seurat:  Spartak Moskova (CCCP)
Valmennusura
Vuodet:  1974–1995
Seurat:  Jokerit (1974–1976), (1990–1993) Spartak Moskova (1984–1988) Tappara (1993–1995)
| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Innsbruck 1964 | jääkiekko |  |
|  Kultaa | Grenoble 1968 | jääkiekko |  |
Boris Aleksandrovitš Maiorov (ven. Борис Александрович Майоров, s. 11. helmikuuta 1938 Moskova, Neuvostoliitto) on venäläinen entinen jääkiekkoilija, pelipaikaltaan hyökkääjä. Maiorov pelasi vuosina 1960–1969 134 ottelua Neuvostoliiton maajoukkueessa, ja teki niissä 65 maalia. Neuvostoliiton mestaruussarjassa Maiorov pelasi 400 liigaottelua, joissa hän teki 255 maalia. Hän edusti Moskovan Spartakia yhdessä kaksoisveljensä Jevgeni Maiorovin ja Vjatšeslav Staršinovin kanssa muodostaen kuuluisan hyökkäysketjun.
Maiorov on toiminut myös valmentajana mm. Tampereen Tapparassa sekä Helsingin Jokereissa.
Saavutukset

jääkiekon olympiakulta 1964, 1968
viisi jääkiekon maailmanmestaruutta 1963, 1965, 1966, 1967, 1969
Kansainvälisiä palkintoja

IIHF paras maalintekijä 1961
IIHF All Stars joukkueessa 1961
IIHF Hall of Fame 1999
Aiheesta muualla

Peoples.ru
| 0 | 1 | 2 |
| --- | --- | --- |
| Edeltäjä: Matti Lampainen  Kari Mäkinen | Jokereiden päävalmentaja 1974-1976  1990-1993 | Seuraaja: Jorma Borgström  Alpo Suhonen |
| 0 | 1 | 2 |
| --- | --- | --- |
| Edeltäjä: Pertti Hasanen | Tapparan päävalmentaja 1993–1995 | Seuraaja: Kaj Matalamäki |
Burlövin vanha kirkko

| Burlövin vanha kirkko Burlövs gamla kyrka |
| --- | --- |

Kirkkokunta:  Ruotsin kirkko
Hiippakunta:  Lundin hiippakunta
Seurakunta:  Burlövin seurakunta
Tyylisuunta:  Romaaninen
Lisää rakennusartikkeleitaArkkitehtuurin teemasivulla
Burlövin vanha kirkko (ruots. Burlövs gamla kyrka) on Ruotsissa Burlövin kunnassa sijaitseva kirkkorakennus. Kirkon vanhimmat osat ovat peräisin 1100-luvulta. Arkkitehtuuriltaan rakennus edustaa romaanista tyyliä.
Aiheesta muualla

Kuvia tai muita tiedostoja aiheesta Burlövin vanha kirkko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: wp:Burlövs gamla kyrka
Käännös suomeksi
Burlövs egnahem

| Burlövs egnahem |
| --- | --- |
 Burlövs egnahem
 Koordinaatit: 55°38′07″N, 13°06′02″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Burlöv
Väkiluku (2021):  767
Infobox OKVirheellinen NIMI-arvo: 
Burlövs egnahem on taajama Burlövin kunnassa Skånen läänissä samannimisessä historiallisessa maakunnassa Ruotsissa. Taajamassa oli 767 asukasta vuonna 2021.
Aiheesta muualla

Kuvia tai muita tiedostoja aiheesta Burlövs egnahem Wikimedia Commonsissa
BlueStacks

| BlueStacks |
| --- | --- |

Perustettu:  2011
Perustaja:  Rosen Sharma, Jay Vaishnav, Suman Saraf
Toimiala:  virtualisointi, mobiiliohjelmisto
Kotisivu:  bluestacks.com
Infobox OKVirheellinen NIMI-arvo: 
BlueStacks on yhdysvaltalainen teknologiaan keskittyvä yritys, joka tuottaa Windowsille ja OS X:lle tarkoitettua Android-emulaattori BlueStacks App Playeria sekä GamePop-palvelua. Yritys perustettiin 25. toukokuuta 2011. App Playerin beetaversio julkaistiin joulukuussa 2012. Vuonna 2015 yritys julkaisi App Player 2.0:n.
App Playerin julkinen alpha-versio julkaistiin 11. lokakuuta 2011, ja nykyisin App Playerillä on 130 miljoonaa käyttäjää.
Aiheesta muualla

Yrityksen verkkosivusto
Bohemian Rhapsody

| ”Bohemian Rhapsody” Queen |
| --- | --- | --- |

Singlen tiedot
 Albumilta: A Night at the Opera
 Julkaistu: 31. lokakuuta 1975
 Tekijä(t): Freddie Mercury
 Tuottaja(t): Roy Thomas Baker & Queen
 Tyylilaji: progressiivinen rock, rock, hard rock
 Kesto: 05.55
 Levy-yhtiö: EMI (1975) Elektra (1975) Parlophone (1991) Hollywood (1992)
Queenin muut singlet
| ”Now I'm Here” 1975 | ”Bohemian Rhapsody” 1975 | ”You’re My Best Friend” 1976 |
Bohemian Rhapsody on Queen-yhtyeen kappale albumilta A Night at the Opera. Kappaleesta tuli Queenin ensimmäinen listaykkönen ja suurin singlemenestys. Se sisältyi aina Queenin konserttikappalevalikoimaan. "Bohemian Rhapsody" on yksi kaikkien aikojen suosituimmista kappaleista; Radiomafian top 500-listalla vuonna 1995 se sijoittui viidenneksi ja Radio Aallon kuuntelijaäänestyksessä vuonna 2009 sijoitus oli neljäs.
Kappaleen sävelsi ja sanoitti vuonna 1975 Queenin laulaja Freddie Mercury. Kappale on kuusi minuuttia pitkä. Siinä ei ole kertosäettä, vaan se koostuu viidestä hyvin erilaisesta osasta ollen sekoitus rockia ja oopperaa.
”Bohemian Rhapsody” julkaistiin singlenä 31. lokakuuta 1975 B-puolena yhtyeen rumpalin Roger Taylorin  sävellys ”I'm in Love with My Car” ja 21. marraskuuta 1975 levyllä A Night at the Opera. Kappaleen pelättiin olevan liian pitkä ja erikoinen, mutta erilaisuudestaan huolimatta (tai juuri sen takia) siitä tuli jättimenestys. Singlejulkaisun yhteyteen tehtiin musiikkivideo. ”Bohemian Rhapsody” on myös ensimmäinen kappale, joka on noussut Isossa-Britanniassa kahdesti listaykköseksi, kun se julkaistiin 1992 singlenä kappaleen ”These Are the Days of Our Lives” kanssa. Osaltaan kappaleen vuoden 1992 uudelleentulemisen aiheutti Mike Myersin elokuvan Wayne’s World ”Bohemian Rhapsody” -kohtaus.
Kappaleesta kuvattiin Bruce Gowersin ohjaama musiikkivideo. Sen kuvaaminen kesti vain muutaman tunnin ja maksoi noin 3 500 puntaa. Musiikkivideo saavutti YouTubessa miljardin katsontakerran rajan 2019 ensimmäisenä ennen vuotta 1990 tehtynä musiikkivideona.
Aiheesta muualla

Bohemian Rhapsody sivustolla Queen Picture Hall
Bohemian Rhapsody sivustolla Andy's Queen Page (Arkistoitu – Internet Archive)
Blinx

| Blinx |
| --- | --- |
Kehittäjä:  Artoon
Julkaisija:  Microsoft Game Studios
Lajityyppi:  tasohyppely, pulmapeli
Alusta:  Xbox
Ensijulkaisu:  Blinx the Time Sweeper (2002)
Viimeisin julkaisu:  Blinx 2: Masters of Time & Space (2004)
Aiheesta muualla
MobyGames
Lisää peliartikkeleitaVideopelien teemasivulla
Blinx on Artoon-yhtiön kehittämä tasohyppelypelien sarja. Pelien päähahmo on Blinx-kissa.
Blinx-hahmosta yritettiin luoda konsolille oma maskotti samaan tapaan Sonicin kanssa.
Peliä markkinoitiin "ensimmäisenä 4D-pelinä".
Pelit

Blinx the Time Sweeper (2002)
Blinx 2: Masters of Time & Space (2004)
Pelaaminen

Pelihahmo on aikalakaisija (engl. Time Sweeper) aikatehtaassa (engl. Time Factory), jonka tehtävänä on järjestää aikaa ulottuvuuksien välillä.
Vastustajia ovat pahat possut nimeltä Tom-Tom Gang.
Pelaajalla on kyky manipuloida aikaa keräämällä erilaisia aikakristalleja.
Aiheesta muualla

Pelisarja MobyGamesissä (englanniksi)
Bill Withers

Bill Withers vuonna 1976
William Harrison ”Bill” Withers Jr. (4. heinäkuuta 1938 Slab Fork, Länsi-Virginia – 30. maaliskuuta 2020) oli yhdysvaltalainen laulaja-lauluntekijä. Hän on tunnettu 1970-luvun alun menestyskappaleistaan kuten ”Lean on Me” ja ”Ain’t No Sunshine”.
Elämä ja ura

Withers oli kuusilapsisen perheen kuopus. Isän kuoltua äiti ja isoäiti kasvattivat hänet. Withers palveli laivastossa yhdeksän vuoden ajan ja muutti vuonna 1967 Los Angelesiin luomaan muusikon uraa. Hän teki päivisin Boeingin lentokonetehtaalla vessanpöntön istuimia ja nauhoitti iltaisin demoja.
Withersin levytysura urkeni kun hänet esiteltiin Sussex Recordsin johtajalle Clarence Avantille. Booker T. Jones tuotti hänen esikoisalbuminsa Just as I Am (1971). Siltä otettu single ”Ain’t No Sunshine” myi kultaa, nousi R&B-listan kuutoseksi ja poplistan kolmoseksi sekä voitti parhaan R&B-laulun Grammyn. Myös ”Grandma Hands” nousi singlelistalle.
Withersin toinen kultasingle oli vuoden 1972 Still Bill -albumin kappale ”Lean on Me”, joka nousi R&B-listan ja poplistan kärkeen. Seuraava single ”Use Me” nousi listakakkoseksi. Myös albumi myi kultaa ja nousi R&B-listan ykköseksi sekä poplistan neloseksi.
Withers kirjoitti kappaleita myös José Felicianolle ja Gladys Knightille mutta kieltäytyi kirjoittamasta alentavina pitämiensä blaxploitaatioelokuvien soundtrackeja.
Withers oli lyhyen aikaa naimisissa näyttelijätär Denise Nicholasin kanssa. Kun Sussex meni konkurssiin vuonna 1975 Withers siirtyi Columbia Recordsille. Withers ei viihtynyt Columbialla, ja siellä tehdyistä albumeista top-40:een nousi vain Menagerie (1977). Withersin viimeinen studioalbumi on Watching You, Watching Me (1985). Sen jälkeen Withers on keskittynyt lastensa kasvattamiseen mutta kirjoittaa toisinaan lauluja ystäviensä albumeille.
Lukemattoman moni artisti on tehnyt cover-versioita Withersin kappaleista tai samplannut niitä. Withersistä on tehty dokumenttielokuva Still Bill (2010).
Withers nimettiin Songwriters Hall of Fameen vuonna 2005 ja Rock and Roll Hall of Fameen vuonna 2015. ”Lean on Me” on valittu Grammy Hall of Fameen.
Diskografia > Studioalbumit

Just as I Am (1971)
Still Bill (1972)
+'Justments (1974)
Making Music (1975)
Naked & Warm (1976)
Menagerie (1977)
'Bout Love (1978)
Watching You Watching Me (1985)
Aiheesta muualla

Wikimedia Commonsissa on kuvia tai muita tiedostoja aiheesta .
Bill Withersin muistokirjoitus Helsingin Sanomissa
Bruce Bennett

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | Amsterdam 1928 | kuulantyöntö |  |
Bruce Bennett elokuvassa Sierra Madren aarre.
Bruce Bennett (19. toukokuuta 1906 – 24. helmikuuta 2007) oli yhdysvaltalainen näyttelijä ja urheilija.
Bennett esiintyi Tarzanista tehdyissä elokuvissa ristimänimellään Herman Brix. Lisäksi hänellä oli rooli muun muassa film noir -elokuvassa Mildred Pierce – amerikkalainen nainen (1945). Bennett toimi myöhemmällä iällään myös liikemiehenä.
Bennett rakasti urheilua ja kävi vielä 96-vuotiaana laskuvarjohyppäämässä. Hän voitti hopeaa kuulantyönnöstä kesäolympialaisista 1928 Amsterdamissa.
Bennett saavutti sadan vuoden iän 19. toukokuuta 2006, mutta kuoli lonkkamurtuman komplikaatioihin alle vuosi tämän jälkeen.
Bulgarian europarlamenttivaalit 2019

Bulgarian europarlamenttivaalit 2019 järjestettiin 26. toukokuuta 2019, ja ne olivat osa vuoden 2019 europarlamenttivaaleja koko unionin alueella. Vaaleissa valittiin 17 europarlamentaarikkoa kaudeksi 2019–2024.
Bruce Beeby

| Bruce Beeby> Henkilötiedot |
| --- | --- |
Syntynyt: 21. lokakuuta 1921 Australia
Kuollut: 20. lokakuuta 2013 (91 vuotta)
Ammatti:  näyttelijä
Aiheesta muualla
IMDb 
Bruce Beeby (21. lokakuuta 1921 – 20. lokakuuta 2013) oli australialainen näyttelijä.
Beeby esiintyi muun muassa brittiläisissä elokuvissa The Limping Man (1953) ja Malaga – salakuljettajien paratiisi (1954). Hän on myös juontanut australialaista versiota The Price Is Right -tietokilpailusta. Lisäksi hän on esiintynyt useissa BBC:n tuottamissa radiokuunnelmissa.
Arsène Wenger

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Arsène Wenger
Syntymäaika: 22. lokakuuta 1949 (ikä 74)
Syntymäpaikka: Strasbourg, Alsace, Ranska
Pituus: 191 senttimetriä
Seurat
| Vuodet | Seura | O | (M) |
| 1973–1975 | Mulhouse | 56 | (4) |
| 1975–1978 | ASVP Strasbourg |  |  |
| 1978–1981 | Strasbourg | 11 | (0) |
| Yhteensä | Yhteensä | 67 | (4) |
Valmennusura
1984–1987: Nancy
1987–1994: Monaco
1994–1996: Nagoya Grampus Eight
1996–2018: Arsenal
 Seurajoukkueuran tilastot kattavat vain kansalliset sarjat.
Arsène Wenger (s. 22. lokakuuta 1949 Strasbourg, Ranska) on ranskalainen jalkapallovalmentaja ja entinen pelaaja. Hän toimi syksystä 1996 kevääseen 2018 englantilaisen valioliigaseura Arsenalin päävalmentajana. Nykyään Wenger toimii Kansainvälisen jalkapalloliiton globaalin jalkapallokehittämisen johtajana.
Ura pelaajana

Wenger pelasi pienissä ranskalaisseuroissa amatöörinä opiskellessaan Robert Schumanin yliopistossa Strasbourgissa. Wenger valmistui taloustieteen maisteriksi 1974.
Wengerin ammattilaisura kesti lyhyenaikaa, vuodesta 1978 vuoteen 1981. Sinä aikana hän voitti Ranskan-mestaruuden Gilbert Gressin valmentamassa RC Strasbourgissa 1979. Wenger ei kuitenkaan kuulunut joukkueen avainpelaajiin ja mestaruuskaudella hän pelasi vain kolme ottelua. 1981 Wenger lopetti peliuransa ja suoritti valmentajan tutkinnon.
Ura pelaajana > Meriitit pelaajana

Ranskan-mestaruus: 1979
Ura valmentajana > Meriitit valmentajana

Ranska
Ranskan-mestaruus: 1988
Hopeaa (2): 1991, 1992
Ranskan vuoden valmentaja: 1988
Coupe de Francen voitto: 1991
Hopeaa (2): 1989, 1992
Japani
Japanin liigan vuoden valmentaja: 1995
Japanin Super Cupin voitto: 1996
Emperor's Cupin voitto: 1996
Englanti
Englannin Valioliigan mestaruus (3): 1998, 2002, 2004
Hopeaa (5): 1999, 2000, 2001, 2003, 2005
FA Cupin voitto (7): 1998, 2002, 2003, 2005, 2014, 2015, 2017
Hopeaa: 2001
Englannin liigacup
Hopeaa: 2007, 2011
FA Community Shieldin voitto (7): 1999, 2000, 2003, 2005, 2014, 2015, 2017
Englannin Valioliigan vuoden valmentaja (3): 1998, 2002, 2004
Kansainväliset turnaukset
Mestarien liiga
Hopeaa: 2006
UEFA Cup
Hopeaa: 2000
UEFA Cup-voittajien Cup
Hopeaa: 1992
Wengerin kyvyistä

Wenger on tullut kautta valmennusuransa tunnetuksi kyvystään löytää hyviä nuoria pelaajia joukkueeseensa, jotka maksavat itsensä takaisin muutaman vuoden kuluttua. Monacossa Wenger löysi George Weahin kyvyt ja myöhemmin Weahista tuli Fifan vuoden pelaaja 1995 Milanissa. Arsenalissa Wenger on hankkinut lukuisia nuoria lupauksia ja heistä on kehittynyt lähes poikkeuksetta maailmanluokan pelureita. Patrick Vieira, Cesc Fàbregas, Thierry Henry, Robin van Persie ja Nicolas Anelka ovat hyviä esimerkkiä Wengerin löytämistä kyvyistä. Anelkan Wenger hankki Paris Saint-Germainista vain 500 000 punnalla, mutta hänet myytiin Real Madridiin 22,3 miljoonalla punnalla kaksi vuotta myöhemmin.
Wengerin alaisuudessa myös moni vaikeuksissa ollut peluri on noussut kukoistukseen. Bruce Riochin Arsenaliin hankkima Dennis Bergkamp pääsi loistoonsa Wengerin alaisuudessa ja alkoholismista kärsinyt Tony Adams nousi Wengerin avulla joukkueen avainkaartiin ja oli mukana voittamassa joukkueen tuplamestaruuksia.
Wengerin kunniatunnustukset

Wenger palkittiin Kunnialegioonan jäsenyydellä vuonna 2002 Ranskassa. 2003 Wengeristä tuli Brittiläisen imperiumin ritarikunnan upseeri, OBE. 2006 Wenger hyväksyttiin Englannin jalkapallon Hall of Fameen toisena ulkomaalaisena valmentajana, aiemmin Hall of Fameen oli päässyt italialainen Dario Gradi.
Aiheesta muualla

Kuvia tai muita tiedostoja aiheesta Arsène Wenger Wikimedia Commonsissa
| 0 | 1 | 2 |
| --- | --- | --- |
| Edeltäjä: George Burley David Moyes | LMA:n vuoden valmentaja Englannissa 2002 2004 | Seuraaja: David Moyes David Moyes |
| 0 | 1 | 2 |
| --- | --- | --- |
| Edeltäjä: Hervé Collot | Nancyn päävalmentaja 1984–1987 | Seuraaja: Robert Dewilder |
| 0 | 1 | 2 |
| --- | --- | --- |
| Edeltäjä: Stefan Kovacs | Monacon päävalmentaja 1987–1994 | Seuraaja: Jean Tigana |
| 0 | 1 | 2 |
| --- | --- | --- |
| Edeltäjä: Pat Rice | Arsenalin päävalmentaja 1996–2018 | Seuraaja: Unai Emery |
| 0 | 1 | 2 |
| --- | --- | --- |
| Edeltäjä: Pablo Correa | France Footballin vuoden valmentaja 2008 | Seuraaja: Laurent Blanc |
Camelia Macoviciuc-Mihalcea

| Mitalit> Maa:   Romania.Naisten soutu. Olympialaiset  | Mitalit> Maa:   Romania.Naisten soutu. Olympialaiset  | Mitalit> Maa:   Romania.Naisten soutu. Olympialaiset  | Maa:   Romania> Naisten soutu. |
| --- | --- | --- | --- |
|  Kultaa | Atlanta 1996 | kevyt pariairokaksikko |  |
| MM-kilpailut  | MM-kilpailut  | MM-kilpailut  |  |
|  Kultaa | St. Catharines 1999 | kevyt pariairokaksikko |  |
|  Pronssia | Glasgow 1996 | kevyt perämiehetön kaksikko |  |
|  Pronssia | Aiguebelette 1997 | kevyt pariairokaksikko |  |
|  Pronssia | Köln 1998 | kevyt pariairokaksikko |  |
|  Pronssia | Milano 2003 | kevyt pariairokaksikko |  |
Camelia Macoviciuc-Mihalcea (o.s. Macoviciuc, s. 1. maaliskuuta 1968 Hudești, Botoșani) on romanialainen soudun olympiavoittaja ja maailmanmestari . Hän edusti aktiiviurallaan Dinamo Bukarest CS -seuraa. Hän on pituudeltaan 176 cm.
Macoviciuc-Mihalcea voitti kevyessä pariairokaksikossa olympiakultaa Atlantassa 1996 ja maailmanmestaruuden St. Catharinesissa 1999. MM-pronssia hän saavutti kevyessä perämiehettömässä kaksikossa 1996 sekä kevyessä pariairokaksikossa 1997, 1998 ja 2003. Lisäksi hän sijoittui Ateenan olympialaisissa 2004 viidenneksi pariairokaksikossa.
Brandon Mechele

Brandon Mechele Eurooppa-liigan ottelussa helmikuussa 2019.
Brandon Mechele (s. 28. tammikuuta 1993 Bredene) on belgialainen jalkapalloilija, pelipaikaltaan keskuspuolustaja. Hän edustaa kotimaassaan Club Bruggea.
Mechele nousi Club Bruggen junioreista edustusjoukkueeseen toukokuussa 2013. Hän on edustanut samaa seuraa koko liigauransa ajan lukuun ottamatta kevätkauden 2017 kestänyttä lainapestiä saman sarjan Sint-Truidensessa. Hän on pelannut Belgian liigassa yli 170 ottelua ja tehnyt seitsemän maalia.
Mechele pelasi Belgian alle 21-vuotiaiden maajoukkueessa kahdeksan ottelua vuosina 2013–2014. Belgian A-maajoukkueessa hän pääsi ensi kerran kentälle lokakuussa 2019 Kazakstania vastaan vieraskentällä pelatun EM-karsintaottelun viime hetkiksi.
Blox Car

Blox Carin logo
Blox Car oli suomalainen autojen yhteiskäyttöpalvelu. Sen ensimmäinen virallinen toimintavuosi oli vuonna 2016. Blox Car antoi yksityisille ihmisille mahdollisuuden tarjota oman autonsa yhteiseen käyttöön.
Historia

Yrityksen perusti sarjayrittäjä Paul Nyberg. Hän osti vuonna 2015 Kortteliauto-palvelun, joka oli aloittanut toimintansa jo vuonna 2011. Kortteliauto toimi vain Helsingin kantakaupungissa, ja se oli suomalaisen yhteiskäyttöautoilun pioneereja. Talouselämä-lehden haastattelussa Nyberg kertoi vuonna 2015 uskovansa nuoremman sukupolven autoilijoille yhteiskäytön olevan kiinnostavin yksityisautoilun muoto. Marraskuussa 2015 Blox Car -palvelussa tehtiin ensimmäinen toteutunut auton varaus. Syyskuussa 2019 päättynyt joukkorahoitus kierros toi yritykselle yli 100 uutta piensijoittajaa.
Blox Carin toiminta lakkasi, kun palvelun omistanut yhtiö Shareit Bloxcar oy meni konkurssiin 1. kesäkuuta 2022.
Aiheesta muualla

BloxCarin verkkosivusto (Arkistoitu – Internet Archive)
Brandon Novak

Brandon Novak
Brandon Novak  (s. 10. joulukuuta 1978) on entinen skeittaaja. Hänet voi nähdä muutamassa CKY:n videossa ja myös Bam Margeran elokuvassa Haggard, missä hän näyttelee ystävällistä huumekauppiasta, Doolia. Hän oli säännöllisesti mukana radio-ohjelmassa Sirius Satellite Radio ja joissain Viva La Bamin jaksoissa.
Kun Novak oli 14-vuotias, Tony Hawk tarjosi hänelle skeittaussopimusta.
Novak käytti heroiinia 14-vuotiaasta lähtien ja on ollut kuivilla vuodesta 2006. Hän on tatuoinut mahaansa tekstin  No More Fucking Heroin. Hän esiintyy eräässä Duudsonien kolmannen kauden jaksossa Talviolympialaiset Bam Margeran kanssa.